CELEX: 62017TA0450
Language: hr
Date: 2019-03-05 00:00:00
Title: predmet T-450/17: Presuda Općeg suda od 5. ožujka 2019. — Eurosupport — Fineurop support protiv EIGE-a („Ugovori o javnoj nabavi usluga — Postupak javne nabave — Pružanje usluga provedbe studije o genitalnom sakaćenju žena — Odbijanje ponuditeljeve ponude — Obveza obrazlaganja — Usklađenost između komentara i brojčane ocjene — Izvanugovorna odgovornost”)

15.4.2019   
            
            
               HR
            
            
               Službeni list Europske unije
            
            
               C 139/48
            
         
      Presuda Općeg suda od 5. ožujka 2019. — Eurosupport — Fineurop support protiv EIGE-a
      (predmet T-450/17) (1)
      
      („Ugovori o javnoj nabavi usluga - Postupak javne nabave - Pružanje usluga provedbe studije o genitalnom sakaćenju žena - Odbijanje ponuditeljeve ponude - Obveza obrazlaganja - Usklađenost između komentara i brojčane ocjene - Izvanugovorna odgovornost”)
      (2019/C 139/47)
      Jezik postupka: engleski
      
         Stranke
      
      
         Tužitelj: Eurosupport — Fineurop support Srl (Milano, Italija) (zastupnik: M. Velardo, odvjetnik)
      
         Tuženik: Europski institut za ravnopravnost spolova (zastupnici: V. Ost i M. Vanderstraeten, odvjetnici)
      
         Predmet
      
      Kao prvo, zahtjev na temelju članka 263. UFEU-a radi poništenja EIGE-ove odluke od 8. svibnja 2017. o odbijanju tužiteljeve ponude u postupku EIGE/2017/OPER/04 i odluka kojima je ponuda društva Y ocijenjena uspješnom i kojima se ugovor dodjeljuje tom društvu, kao drugo, zahtjev na temelju članka 268. UFEU-a kojim se traži naknada štete pretrpljene zbog tih odluka i kao treće, podredno, zahtjev za naknadu štete zbog počinjenih nepravilnosti prilikom dodjele tog ugovora.
      
         Izreka
      
      
                  1.
               
               
                  
                     Više nije potrebno odlučiti o odlukama Europskog instituta za ravnopravnost spolova (EIGE) od 8. svibnja 2017. kojima se ponuda društva Y u postupku javne nabave EIGE/2017/OPER/04 ocjenjuje uspješnom i tom društvu dodjeljuje ugovor.
                  
               
            
                  2.
               
               
                  
                     Poništava se odluka EIGE-a od 8. svibnja 2017. o odbijanju ponude koju je Eurosupport –Fineurop support Srl podnio u okviru tog postupka.
                  
               
            
                  3.
               
               
                  
                     U preostalom dijelu tužba se odbija.
                  
               
            
                  4.
               
               
                  
                     Eurosupport –Fineurop support snosit će 25 % vlastitih troškova, a EIGE će snositi vlastite troškove i 75 % troškova Eurosupport –Fineurop supporta.
                  
               
            
         (1)  SL C 357, 23. 10. 2017.